eelnõu

**NARVA LINNAVALITSUS**

# K O R R A L D U S

Narva ………….. 2021.a nr ........

## **Riigihanke korraldamine ja sõiduki liisingulepingu sõlmimiseks volitamine**

**1. Asjaolud ja menetluse käik**

Narva Linna Sotsiaalabiameti kasutuses on liisingulepingu alusel sõiduk VOLKSWAGEN KOMBI väljalaskeaasta 2016, VIN-kood WV2ZZZ7HZHH012854, registreerimismärk 959BRS, 8+1 kohta. Sõiduk on üle antud Narva Sotsiaaltöökeskuse käsutusse. Narva Sotsiaaltöökeskus on Narva Linna Sotsiaalabiameti hallatav asutus, kelle kaudu Narva Linna Sotsiaalabiamet korraldab sotsiaalteenuste osutamist. Narva Sotsiaaltöökeskus kasutab sõidukit keskuse klientide vedudeks ja asutuse köögi valmistoidu klientidele kättetoimetamiseks.

Liisinguleping on sõlmitud viieks aastaks ja lepingu esemeks oleva sõiduki (VOLKSWAGEN KOMBI, VIN-kood WV2ZZZ7HZHH012854, registreerimismärk 959BRS) kasutusõigus lõppeb 20.07.2021. Sõidukiga teostatakse klientide vedusid nii linna piires kui ka linnast väljaspool. Seoses sellega, et sõiduk on pidevas kasutuses, on sõidukil hakanud ilmnema rikked, mille remont on kallis, kuid garantiiaeg on juba lõppenud (4 aastat või 120 000 km). Kvaliteetse sotsiaaliteenuse osutamiseks, sh valmistoidu klientidele kättetoimetamiseks ja klientide turvaliste vedude tagamiseks tuleb Narva Sotsiaaltöökeskusele soetada uus sõiduk.

Lähtudes ülaltoodust taotleb Narva Linna Sotsiaalabiamet riigihanke korraldamist uue sõiduki liisingulepingu sõlmimiseks neljaks aastaks (eelarvestrateegias on seda kajastatud). Hanke eesmärgiks on Narva Sotsiaaltöökeskuse kasutuses oleva sõiduki VOLKSWAGEN KOMBI (väljalaskeaasta 2016, seisuga 26.04.2021 odomeetri näit 107533 km) mõistlike kulutustega vahetus uue sõiduki (8+1 kohta) vastu kvaliteetsete sotsiaalteenuste osutamise tagamiseks. Uue sõiduki ostmisel kasutatakse esimese sissemaksena vana sõidukit VOLKSWAGEN KOMBI.

**2. Õiguslikud alused**

1. Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2. Riigihangete seaduse § 5 lõigete 1 ja 2 punkti 2 alusel on kohaliku omavalitsuse asutus kohustatud järgima riigihangete seaduses sätestatud korda.
3. Vastavalt Narva Linnavolikogu 21.06.2005 määruse nr 20 „Linnavara eeskiri” § 34 lõikele 2 otsuse linnavara tasu eest omandamise kohta võtab vastu linnavalitsus vallasvara suhtes, mille väärtus ületab 6 400 eurot, kuid ei ületa 64 000 eurot.

**3. Otsus**

1. Narva Linna Sotsiaalabiametil algatada sõiduki kasutusrendi lihthanke menetlus kooskõlas riigihangete seaduse nõuetega.
2. Määrata punktis 3.1 nimetatud lihthanke hankijaks Narva Linna Sotsiaalabiamet, lihthanke eest vastutavaks isikuks Narva Sotsiaaltöökeskuse juhataja Tatjana Stolfat ja volitatud isikuks Narva Sotsialltöökeskuse juhataja asetäitja Yulia Khoreva.
3. Volitada Narva Linna Sotsiaalabiametit sõlmima edukaks tunnistatud pakkumuse esitatud pakkujaga liisinguleping.

**4. Rakendussätted**

1. Korraldus jõustub seadusega sätestatud korras.
2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik Üllar Kaljuste

Linnapea Linnasekretär